হাসন রাজা
হাছন রাজার জন্ম ১৮৫৪ সালের ২১ ডিসেম্বর (৭ পৌষ ১২৬১) সেকালের সিলেট জেলার সুনামগঞ্জ শহরের নিকটবর্তী সুরমা নদীর তীরে লক্ষণছিরি (লক্ষণশ্রী) পরগণার তেঘরিয়া গ্রামে। হাছন রাজা জমিদার পরিবারের সন্তান। তাঁর পিতা দেওয়ান আলী রাজা চৌধুরী ছিলেন প্রতাপশালী জমিদার। হাসন রাজা তাঁর তৃতীয় পুত্র। আলী রাজা তার খালাতো ভাই আমির বখ্‌শ চৌধুরীর নিঃসন্তান বিধবা হুরমত জাহান বিবিকে পরিণত বয়সে বিয়ে করেন। হুরমত বিবির গর্ভেই হাছন রাজার জন্ম। হাছনের পিতা দেওয়ান আলী রাজা তাঁর অপূর্ব সুন্দর বৈমাত্রেয় ভাই দেওয়ান ওবেদুর রাজার পরামর্শ মত তাঁরই নামের আকারে তাঁর নামকরণ করেন অহিদুর রাজা।
বনানী ঘোষ
বর্তমান বাংলাদেশের ময়মনসিংহে জন্মগ্রহণ করেন তিনি। বাবা প্রফুল্ল কৃষ্ণ ঘোষ একাধারে সঙ্গীতজ্ঞ, কবি ও শিশুতোষ সাময়িকীর সম্পাদক ছিলেন। হিন্দুস্তানী শাস্ত্রীয় সঙ্গীতে প্রশিক্ষণ নেন বনানী ঘোষ। প্রখ্যাত রবীন্দ্র সঙ্গীত শিল্পী কণিকা বন্দ্যোপাধ্যায়ের সাথেও শান্তিনিকেতনে কাজ করেছেন তিনি ও তাঁর কণ্ঠস্বরের সাথে ব্যাপক মিল রয়েছে। রবীন্দ্রভারতী বিশ্ববিদ্যালয় থেকে প্রাতিষ্ঠানিক ডিগ্রী লাভ করেন তিনি। পণ্ডিচেরীর দিলীপকুমার রায়ের সাথেও প্রশিক্ষণ নিয়েছেন। ১৯৭০-এর দশকে রবীন্দ্রসঙ্গীত জগতে প্রবেশের পর তিনি খুব দ্রুতলয়ে আকাশবাণী এবং দূরদর্শনে স্থান করে নেয়ার ক্ষেত্রে সক্ষমতা দেখান।